Kære UAO, UKYL, Praksistutor, Delkursusleder, Hovedvejleder, Underviser og alle interesseret i uddannelse,

På vegne af DDS/Uddannelsesudvalget vil vi hermed invitere jer til denne spændende *'must have*' uddannelsesworkshop på Munkebjerg, onsdag den 18. januar 2023 fra kl 10.00 til 11.30

Mesterlære i den moderne kliniske praksis

*ved Prof Lene Tanggaard*

**Formål**

**Denne workshop giver dig mulighed for at arbejde med indsigter fra forskningen i mesterlære i den moderne kliniske praksis. I form af korte, fokuserede oplæg introduceres du til de centrale læringsmekanismer i mesterlæren, herunder at lære ved at gøre og betydningen af at skabe et trygt og ressourcerigt miljø med social støtte i form af rollemodeller, vejledning og eksplicit undervisning. Mesterlære er, kombineret med formel uddannelse, den mest effektive metode til at kultivere dømmekraft og beslutningsdygtighed i praksis, og workshoppen vil give anledning til at reflektere over de udfordringer og muligheder, som du står med/ i i praksis.**

Lene Tanggaard er cand. psych, ph.d. og rektor for Designskolen i Kolding foruden professor ved Institut for kommunikation ved Aalborg Universitet. Lene Tanggaard forsker i kreativitet og læring og har arbejdet indgående med uddannelse af læger.

Tilmelding er obligatorisk. Du skal udover navn og arbejdssted tilmelde dig med en kort beskrivelse af din uddannelsesopgave / interesse i symposiet (UAO, UKYL, Tutor, Hovedvejleder eller andet, samt hvor længe du har haft denne opgave).

Deltagelse er gratis. Symposiet sponsoreres af Dansk Dermatologisk Selskab.

Tilmelding kan ske til:

PKL Ulrikke Lei: Ulrikke.Lei@regionh.dk

eller

PKL Anne Braae Olesen: Anne.braae@rm.dk

Seneste tilmelding er 4. januar 2023.

Vi glæder os til at se jer

På vegne af DDS

Mange hilsener

Ulrikke Lei & Anne Braae Olesen, PKL'ere i Øst og Nord